“O‘zbekiston havo yo‘llari” va “Ural havo yo‘llari” Namangan—Yekaterinburg—Namangan havo yo‘lidan birgalikda foydalanish to‘g‘risida bitim imzoladi

“O‘zbekiston havo yo‘llari” Milliy aviakompaniyasi va “Ural havo yo‘llari” Namangan—Yekaterinburg—Namangan havo yo‘lidan birgalikda foydalanish to‘g‘risida bitim imzoladi. Bu haqda UzDaily xabar bermoqda.

Ushbu bitim doirasida “O‘zbekiston havo yo‘llari” MAK 2015-yil 31-dekabrdan Namangan—Yekaterinburg—Namangan yo‘nalishi bo‘yicha “Ural havo yo‘llari” reyslari uchun aviachiptalar sotishni boshladi.
Parvozlar haftasiga bir marta haftaning to‘rtinchi kunlari Rossiya aviatashuvchisining Airbus 320 samolyotlarida amalga oshiriladi. Yuk va qo‘l yukini olib ketish qoidalari “Ural havo yo‘llari” shartlariga ko‘ra qo‘llaniladi.